ขับรถผ่านเส้นเทศบาลสงเคราะห์บ่อย ๆ ค่ะ ก็เห็นชื่อร้านสะดุดตา และพอดีที่เพื่อนๆ กำลังหาร้านอาหารย่านประชาชื่นเลี้ยงปีใหม่เพราะใกล้บ้านทุกคน เลยชวนกันมาลองซะเลย

ร้านหาไม่ยากค่ะ ส่วนที่จอดรถก็ริมฟุตบาทตามอัธยาศัย บรรยากาศร้านเรียบหรูดูดีสบายๆ เหมาะทั้งมาเป็นครอบครัวและเพื่อนฝูง

อาหารที่สั่งชุดแรกๆ เน้นอาหารไทยจัดหนักค่ะ อร่อยทุกอย่างเลย เพื่อนๆ เอ่ยปากชมทุกคน ช่วงนี้ก็ถ่ายภาพไปนิดหน่อย แต่พอชุดหลังๆ มา ถ่ายไม่ทันค่ะ ที่ชอบสุดสำหรับเราคือ แกงคั่วกุ้งใบชะคราม กับน้ำพริกกุ้งสดค่ะ  ปิดท้ายด้วยของหวาน เราสั่ง ice cream ทอด แป้งทอดกรอบกำลังดีแต่แอบหวานไปหน่อยค่ะ

เป็นนึงที่แนะนำให้มาเลยค่ะ ราคาอาหารค่อนข้างสูงแต่ก็คุ้มกับคุณภาพและรสชาติค่ะ